
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«24» студзеня 2023 г.
	         № 11
	г. Масква




Аб вызначэнні месца для мэт уліку выдаткаў пры вызначэнні мытнага кошту тавараў, якія ўвозяцца чыгуначным транспартам на мытную тэрыторыю Еўразійскага эканамічнага саюза

У адпаведнасці з падпунктамі 4 і 5 пункта 1 і падпунктам 2 пункта 2 артыкула 40 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1.  Устанавіць, што ў дачыненні да тавараў, якія ўвозяцца на мытную тэрыторыю Еўразійскага эканамічнага саюза чыгуначным транспартам, пры вызначэнні іх мытнага кошту па кошце здзелкі з таварамі, якія ўвозяцца, дадаюцца выдаткі на іх перавозку (транспарціроўку) да месца перасячэння мытнай мяжы Еўразійскага эканамічнага саюза і выдаткі на пагрузку, разгрузку або перагрузку тавараў, якія ўвозяцца, і правядзенне іншых аперацый, звязаных з іх перавозкай (транспарціроўкай) да месца перасячэння мытнай мяжы Еўразійскага эканамічнага саюза.
2.  Мытны кошт указаных у пункце 1 гэтага Рашэння тавараў не павінен уключаць у сябе выдаткі на іх перавозку (транспарціроўку) па мытнай тэрыторыі Еўразійскага эканамічнага саюза ад месца перасячэння мытнай мяжы Еўразійскага эканамічнага саюза (пры ўмове, што такія выдаткі выдзелены з цаны, фактычна выплачанай або падлеглай выплаце, заяўлены дэкларантам і пацверджаны ім дакументальна). 
3. З мэтай забеспячэння прымянення гэтага Рашэння прыводзяцца прыклады згодна з дадаткам.
4. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.


	Старшыня Калегіі
Еўразійскай эканамічнай камісіі
	
М. Мясніковіч

	ДАДАТАК
да Рашэння Калегіі
Еўразійскай эканамічнай камісіі 
ад 24 студзеня 2023 г. № 11




ПРЫКЛАДЫ
прымянення Рашэння Калегіі Еўразійскай эканамічнай камісіі 
ад 24 студзеня 2023 г. № 11

Прыклад 1. Тавары прададзены для ўвозу на мытную тэрыторыю Еўразійскага эканамічнага саюза. Згодна з умовамі дагавора куплі-продажу пастаўка тавараў ажыццяўляецца на ўмовах EXW – Каўнас чыгуначным транспартам, гэта значыць выдаткі на перавозку (транспарціроўку) тавараў нясе пакупнік.
Перавозку тавараў па тэрыторыі Літвы да пагранічнай перадатачнай станцыі Кяна (Літва) ажыццяўляе акцыянернае таварыства «Літоўскія чыгункі». На адрэзку шляху ад перадатачнай станцыі Кяна (Літва) да дзяржаўнай граніцы Рэспублікі Беларусь і далей па тэрыторыі Рэспублікі Беларусь ажыццяўляе Беларуская чыгунка. Месцам прыбыцця тавараў на мытную тэрыторыю Еўразійскага эканамічнага саюза з’яўляецца пагранічная станцыя Маладзечна (Рэспубліка Беларусь).
Згодна з дагаворам паміж Беларускай чыгункай і акцыянерным таварыствам «Літоўскія чыгункі» выдаткі, звязаныя з перавозкай тавараў па тэрыторыі Літвы (да дзяржаўнай граніцы з Рэспублікай Беларусь), разлічваюцца па правазным тарыфе акцыянернага таварыства «Літоўскія чыгункі», а па тэрыторыі Рэспублікі Беларусь – па тарыфе Беларускай чыгункі. 
У адпаведнасці з пунктам 1 Рашэння Калегіі Еўразійскай эканамічнай камісіі ад 24 студзеня 2023 г. № 11 пры вызначэнні мытнага кошту тавараў, якія ўвозяцца, да цаны, фактычна выплачанай або падлеглай выплаце за гэтыя тавары, дадаюцца, у прыватнасці, выдаткі на перавозку (транспарціроўку) тавараў чыгуначным транспартам да месца перасячэння мытнай мяжы Еўразійскага эканамічнага саюза.
Такім чынам, у мытны кошт тавараў, якія ўвозяцца, падлягаюць уключэнню выдаткі на перавозку (транспарціроўку) тавараў чыгуначным транспартам толькі ў памеры, які вызначаецца ў адпаведнасці з правазным тарыфам акцыянернага таварыства «Літоўскія чыгункі», паколькі гэты правазны тарыф уключае ў сябе выдаткі, звязаныя з перавозкай тавараў да дзяржаўнай граніцы Рэспублікі Беларусь, нягледзячы на тое, што пагранічная перадатачная станцыя Кяна знаходзіцца на тэрыторыі Літвы.
Выдаткі на перавозку (транспарціроўку) тавараў чыгуначным транспартам ад дзяржаўнай граніцы Рэспублікі Беларусь да месца іх прыбыцця на мытную тэрыторыю Еўразійскага эканамічнага саюза (станцыя Маладзечна) не падлягаюць уключэнню ў мытны кошт тавараў.
Прыклад 2. Тавар увозіцца на мытную тэрыторыю Еўразійскага эканамічнага саюза з Азербайджанскай Рэспублікі ў рамках выканання знешнеэканамічнага дагавора, у адпаведнасці з умовамі якога пастаўка тавару праводзіцца чыгуначным транспартам на ўмовах CPT (станцыя Махачкала, Расійская Федэрацыя) (ІНКАТЭРМС-2020).
Фактычна перавозку тавару на адрэзку шляху ад станцыі адпраўлення ў Азербайджанскай Рэспубліцы да перадатачнай станцыі Самур (Расійская Федэрацыя) ажыццяўляе акцыянернае таварыства «Азербайджанскія чыгункі», а ад перадатачнай станцыі Самур да станцыі Махачкала – адкрытае акцыянернае таварыства «Расійскія чыгункі». У адпаведнасці з дагаворам паміж адкрытым акцыянерным таварыствам «Расійскія чыгункі» і акцыянерным таварыствам «Азербайджанскія чыгункі», выдаткі, звязаныя з перавозкай тавараў на адрэзку шляху ад дзяржаўнай граніцы Расійскай Федэрацыі да пагранічнай перадатачнай станцыі Самур, якая знаходзіцца на тэрыторыі Расійскай Федэрацыі, уваходзяць у тарыф адкрытага акцыянернага таварыства «Расійскія чыгункі». 
Таксама варта ўлічваць, што ў адпаведнасці з зацверджаным адкрытым акцыянерным таварыствам «Расійскія чыгункі» прэйскурантам у выпадку калі перавозка ажыццяўляецца ў прамых міжнародных і ў непрамых міжнародных зносінах праз пагранічныя перадатачныя станцыі Расійскай Федэрацыі, пры вызначэнні адлегласці перавозкі па расійскіх чыгунках улічваецца адлегласць да (ад) дзяржаўнай граніцы Расійскай Федэрацыі.
Улічваючы, што тавары пастаўляюцца на ўмовах пастаўкі СРТ (станцыя Махачкала, Расійская Федэрацыя), дастаўка аплачваецца прадаўцом і, адпаведна, выдаткі на перавозку (транспарціроўку) тавараў ад дзяржаўнай граніцы Расійскай Федэрацыі да станцыі Махачкала ўваходзяць у цану, фактычна выплачаную або падлеглую выплаце за гэтыя тавары.
У адпаведнасці з пунктам 2 Рашэння Еўразійскай эканамічнай камісіі ад 24 студзеня 2023 г. № 11 у выпадку калі выдаткі на перавозку (транспарціроўку) тавараў ад дзяржаўнай граніцы Расійскай Федэрацыі да станцыі Махачкала выдзелены з цаны, фактычна выплачанай або падлеглай выплаце, заяўлены дэкларантам і пацверджаны ім дакументальна, такія выдаткі пры вызначэнні мытнага кошту гэтых тавараў могуць быць выключаны з цаны, фактычна выплачанай або падлеглай выплаце, у памеры, які вызначаецца ў адпаведнасці з правазным тарыфам адкрытага акцыянернага таварыства «Расійскія чыгункі».

